ai4bharat/Pralekha huggingface dataset:
विज्ञान आणि तंत्रज्ञान मंत्रालय
कमी खर्चाची नवीन कोरोना विषाणू चाचणी विकसित
नवी दिल्ली, 11 जून 2020
भारतीय वैद्यकीय संशोधन परिषदेने  नोवेल कोरोना विषाणू चाचणी केवळ रिव्हर्स ट्रान्सक्रिप्शन - पॉलिमरेझ शृंखला प्रतिक्रिया  चाचणी करण्याची शिफारस केली आहे. कोशिकीय आणि आण्विक जीवशास्त्र  केंद्राच्या संशोधकांनी सार्स-कोव्ह -2 चाचणीसाठी नवीन कमी खर्च येणारी आणि कमी तंत्रज्ञानाची आवश्यक चाचणी विकसित केली आहे. ही चाचणी रिव्हर्स ट्रान्सक्रिप्शन नेस्टेड पीसीआर  चाचणी म्हणून ओळखली जाते.
या चाचणीसाठी वास्तविक-वेळ संख्यात्मक आरटी-क्यूपीसीआर आवश्यक नाही. सीसीएमबी संशोधन कार्यसंघाने विकसित केलेल्या आरटी-एनपीसीआरने मानक आरटी-क्यूपीसीआर चाचणीशी तुलनात्मक कामगिरी दर्शविली आहे. नेस्टेड पीसीआर  दृष्टिकोन आरटी-क्यूपीसीआरवर अवलंबून नाही तर अंतिम परीक्षणाचा भाग म्हणून मानक आरटी-पीसीआर वापरतो.
दोन्ही चाचण्यांच्या निकालांची तुलना करत असताना संशोधकांना असे आढळले की प्रमाणित आरटी-क्यूपीसीआर चाचणीमध्ये वास्तविक चाचणी परिस्थितीत कमी शोध कार्यक्षमता  असू शकते, जी बर्याच नमुन्यांमधील विषाणूंच्या प्रतिनिधित्वामुळे कमी असू शकते. या शोधामुळे चाचणीच्या वातावरणात थेट तपासणी कार्यक्षमतेचे परीक्षण केले गेले.
सीसीएमबीचे संचालक डॉ. राकेश मिश्रा यांनी इंडिया सायन्स वायरशी बोलताना सांगितले कि त्यांनी आरटी-एनपीसीआर चाचणी विकसित केली आहे ज्यामध्ये चार सार्स -कोव्ह -2 ॲप्लिकॉनच्या प्रवर्धनासाठी बहुविध प्राथमिक आरटी-पीसीआर आणि एक मानवी नियंत्रक ॲप्लिकॉन नंतर वैयक्तिक अँप्लिकॉनसाठी दुय्यम नेस्टेड पीसीआर आहे. त्यांनी पूलिंग चाचणीमध्ये आणि आरएनए अलगीकरणाशिवाय थेट प्रवर्धनात आरटी-एनपीसीआरच्या वापराची तपासणी केली.
यापूर्वी दोन आरटी-क्यूपीसीआर चाचणीपैकी एक चाचणी करून चाचणी करण्यात आलेल्या नासोफरेन्जियल स्वॅब नमुन्यांपासून वेगळ्या केलेल्या आरएनएची आरटी-एनपीसीआर वापरुन तपासणी केली गेली आणि दोन्ही आरटी-क्यूपीसीआर मानक चाचण्या घेऊन निकालांची तुलना केली गेली असून त्यात असे आढळले आहे की आरटी-एनपीसीआर चाचणी ही आरटी-क्यूपीसीआरद्वारे आढळलेल्या 90 ०% नमुन्यांची नोंद करण्यास सक्षम होती. प्रमाणित आरटी-क्यूपीसीआर चाचणी  द्वारे नकारात्मक असलेल्या नमुन्यांपैकी 13% नमुने देखील सकारात्मक आढळले. या अभ्यासानुसार आरटी-एनपीसीआर चाचण्यांद्वारे प्रायोगिकदृष्ट्या मोजल्या गेलेल्या खोट्या नकारात्मक दराच्या आधारे, असा अंदाज केला गेला आहे की, वास्तविक चाचणी परिस्थितीत आरटी-क्यूपीसीआरने केलेल्या एकल उत्तीर्ण चाचणीमध्ये जवळपास 50% सकारात्मक नमुने शोधून काढले जाऊ शकतात.
“ही नवीन चाचणी आयसीएमआर अर्थात भारतीय वैद्यकीय संशोधन परिषदेकडून मंजुरीच्या प्रतीक्षेत आहे. आम्ही आयसीएमआरला आरटी-क्यूपीसीआर मशीन नसलेल्या ठिकाणी ही चाचणी वापरण्यास सांगू, ”असे डॉ. मिश्रा यांनी सांगितले.
S.Thakur/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 306
कृषी मंत्रालय
थेट लाभ हस्तांतरणाशी जोडण्यासाठी ‘एन्शुअर’ ऑनलाईन पोर्टलचा शुभारंभ
नवी दिल्ली, 11 डिसेंबर 2018
केंद्रीय कृषी आणि शेतकरी कल्याण मंत्री राधा मोहन सिंग यांनी ENSURE राष्ट्रीय पशुधन मोहीम- EDEG हे पोर्टल सुरु केले. नाबार्डने हे पोर्टल विकसित केले आहे. या मोहिमेतील ईडीईजी अंतर्गत, अनुदानाची रक्कम थेट लाभ हस्तांतरणाद्वारे थेट लाभार्थ्याच्या खात्यात जमा होते. यात पारदर्शकता आणण्यासाठी तसेच हे सुलभ करण्यासाठी नाबार्डने ‘ENSURE’ हे पोर्टल विकसित केले आहे.
या नवीन प्रक्रियेत कर्ज मंजूर झाल्याच्या तारखेपासून 30 दिवसांत अनुदान मंजूर केले जाईल असे सिंग म्हणाले.
N.Sapre/S.Kane/P.Malandkar
(Visitor Counter : 123
पंतप्रधान कार्यालय
जागतिक पर्यावरण दिनानिमित्त पंतप्रधानांच्या जनतेला शुभेच्छा
(नवी दिल्ली, 5 जून 2018
जागतिक पर्यावरण दिनानिमित्त पंतप्रधान नरेंद्र मोदी यांनी जनतेला शुभेच्छा दिल्या आहेत.
"जागतिक पर्यावरण दिनानिमित्त शुभेच्छा. आपल्या भावी पिढ्या निसर्गाशी सुसंवाद साधत स्वच्छ आणि हरीत ग्रहावर राहतील, याची आपण सगळे खातरजमा करू या", असे पंतप्रधानांनी म्हटले आहे.
S.Tupe/M.Pange/P.Kor
पंतप्रधान कार्यालय
पंतप्रधान नरेंद्र मोदी यांनी जपानचे पंतप्रधान महामहिम फुमिओ किशिदा यांच्याशी दूरध्वनीवरून बातचीत केली
पंतप्रधान नरेंद्र मोदी यांनी आज जपानचे पंतप्रधान, महामहिम फ़ुमिओ किशिदा यांच्याशी दूरध्वनीवरून बातचीत केली.
महामहिम फ़ुमिओ किशिदा यांनी जपानच्या पंतप्रधानपदाचा कार्यभार स्वीकारल्याबद्दल पंतप्रधान मोदी यांनी त्यांचे अभिनंदन करून शुभेच्छा दिल्या.
भारत आणि जपान यांच्यातील वैशिष्ट्यपूर्ण धोरणात्मक आणि जागतिक भागीदारीमध्ये होत असलेल्या वेगवान प्रगतीबद्दल दोन्ही देशांनी समाधान व्यक्त केले आणि उच्च-तंत्रज्ञान तसेच उज्ज्वल भविष्य असलेल्या विभागांसह विविध क्षेत्रांमध्ये सहकार्य वाढविण्याला वाव आहे यावर त्यांचे एकमत झाले. मोठ्या गुंतवणुकीच्या माध्यमातून भारताच्या आर्थिक सुधारणांचा लाभ घेण्यासाठी पंतप्रधानांनी जपानमधील कंपन्यांना आमंत्रित केले.
दोन्ही नेत्यांनी हिंद-प्रशांत प्रदेशामध्ये भारत आणि जपान यांच्यात असलेले दृष्टीकोनविषयक वाढते एकीकरण आणि दृढ सहकार्य संबंध याबाबत देखील चर्चा केली. या संदर्भात, क्वाड चौकटीअंतर्गत होत असलेल्या सहकार्य विषयक प्रगतीचा त्यांनी आढावा घेतला.
द्विपक्षीय शिखर बैठकीसाठी लवकरात लवकर शक्य होईल तेव्हा महामहीम किशिदा यांनी भारतभेटीवर यावे असे आमंत्रण पंतप्रधान मोदी यांनी दिले.
अंतराळ विभाग
एमिसॅट आणि अन्य 28 उपग्रहांचे पीएसएलव्ही-सी 45 द्वारे यशस्वी प्रक्षेपण
नवी दिल्ली, 1 एप्रिल 2019
भारताच्या पीएसएलव्ही-सी45 या प्रक्षेपण यानाने आज श्रीहरीकोटा इथल्या सतीश धवन अंतराळ केंद्रातून एमिसॅट आणि अन्य 28 आंतरराष्ट्रीय उपग्रहांचे यशस्वी प्रक्षेपण केले. आज सकाळी 9 वाजून 27 मिनिटांनी हे उपग्रह अवकाशात सोडण्यात आले.
एमिसॅट उपग्रहाचे वजन सुमारे 436 किलो असून, इलेक्ट्रोमॅग्नेटिक स्पेक्ट्रम मूल्य मापनासाठी त्याचा वापर होईल. अन्य 28 उपग्रहांचे वजन 220 किलो असून, अमेरिकेचे 24, लिथूआनियाचे 2, स्पेन आणि स्वित्झर्लंडचा प्रत्येकी एक उपग्रहाचा यात समावेश आहे.
या यशस्वी प्रक्षेपणाबद्दल इस्रोचे अध्यक्ष डॉ. के.सिवन यांनी या मोहिमेत सहभागी वैज्ञानिकांचे अभिनंदन केले.पीएसएलव्हीने आतापर्यंत 46 राष्ट्रीय उपग्रह, विद्यापीठांचे 10 उपग्रह आणि 297 आंतरराष्ट्रीय उपग्रहांचे यशस्वी प्रक्षेपण केले आहे. मे 2019 मधे पीएसएलव्ही-सी46 हे प्रक्षेपक यान रिसॅट-2व्ही उपग्रहाचे प्रक्षेपण करणार आहे.
N.Sapre/S.Kane/D.Rane
(Visitor Counter : 192
रेल्वे मंत्रालय
बिगर तांत्रिक लोकप्रिय श्रेणीतील संगणक आधारित चाचणी परीक्षेचा दुसरा टप्पा 9 आणि 10 मे रोजी घेण्यात आला.
अर्ज भरलेल्या 1,80,882 विद्यार्थ्यांपैकी एकूण 1,28,708 उमेदवारांनी परीक्षा दिली.
प्रथमच उमेदवारांची ओळख आधार कार्डद्वारे पटविण्यात आली.
भारतीय रेल्वेने बिगर तांत्रिक लोकप्रिय श्रेणीतील सीइएन 01/2019 च्या संगणक आधारित चाचणी परीक्षेचा दुसरा टप्पा 9 आणि 10 मे घेतला, यात श्रेणी 6  आणि श्रेणी 4  यांचा समावेश होता. या परीक्षेसाठी एकूण 1,80,882 उमेदवारांनी अर्ज भरले होते. त्यापैकी 1,28,708 उमेदवारांनी संगणक आधारित चाचणी परीक्षा दिली. या वेळी प्रथमच उमेदवारांची ओळख आधार कार्ड द्वारे पटविण्यात आली. ही चाचणी परीक्षा दोन टप्प्यांत घेण्यात आली, श्रेणी 6 साठी 9 मे रोजी आणि श्रेणी 4 साठी 10 मे रोजी.
या परीक्षेची मांडणी अशा प्रकारे करण्यात आली होती की, एका रेल्वे भरती बोर्डाच्या उमेदवारांना सारख्याच प्रश्नपत्रिका मिळतील आणि प्रमाणीकरणाची गरज पडणार नाही.
श्रेणी 6 ची संगणक आधारित चाचणी 25 राज्यांतील 111 शहरातल्या 156 केंद्रांवर घेण्यात आली. श्रेणी 6 च्या चाचणीची एकूण उपस्थिती जवळपास 74% होती.
श्रेणी 4 ची संगणक आधारित चाचणी परीक्षा 17 राज्यांतल्या 56 शहरातील 89 केंद्रांवर घेण्यात आली. यात एकूण उपस्थिती जवळपास 60.5% होती. उमेदवारांच्या सोयीसाठी भारतीय रेल्वेने विशेष गाड्या चालविल्या होत्या.
इलेक्ट्रॉनिक्स आणि माहिती तंत्रज्ञान मंत्रालय
शेतकऱ्यांना मागणीवर आधारित टेली कृषी सल्ला पुरवण्यासाठीच्या सामंजस्य करारावर डिजिटल इंडिया कॉर्पोरेशन आणि भारतीय कृषी संशोधन परिषदेच्या स्वाक्षऱ्या
नवी दिल्ली, 9 जून 2021
शेतकऱ्यांना स्थान निहाय, मागणीवर आधारित टेली कृषी सल्ला पुरवण्यासाठी कृषी आणि शेतकरी कल्याण मंत्रालयाची आयसीएआर अर्थात भारतीय कृषी संशोधन परिषद आणि इलेक्ट्रोनिक्स आणि माहिती तंत्रज्ञान मंत्रालयाच्या डिजिटल इंडिया कॉर्पोरेशन यांनी 9 जून 2021 ला नवी दिल्लीतल्या कृषी भवन इथे सामंजस्य करारावर स्वाक्षऱ्या केल्या.
डिजिटल इंडिया कॉर्पोरेशनचा सध्याचा इंटर ॲक्टीव्ह इन्फोर्मेशन डीसेमिनेशन सिस्टीम  मंच, आयसीएआरच्या प्रस्तावित किसान सारथी कार्यक्रमाबरोबर एकीकृत करण्याचा या सामंजस्य कराराचा उद्देश आहे. देशातल्या जास्तीत जास्त शेतकऱ्यांपर्यंत पोहोचण्यासाठी आयसीएआरच्या जाळ्यामार्फत याची अंमलबजावणी करण्याचाही याचा उद्देश आहे. स्थानिक स्तरावर विविध कृषी विषयक बाबींना सहाय्य करण्यासाठी मल्टीमिडिया, बहुविध सल्ला आणि संवाद प्रणाली उभारण्यासाठी, आयसीटी मंच विकसित आणि उपयोगात आणण्यासाठी सहकार्य करण्याबाबत भारतीय कृषी संशोधन परिषद आणि डिजिटल इंडिया कॉर्पोरेशन यांच्यात सहमती झाली आहे.
सुरवातीला भारतीय कृषी संशोधन परिषदेत आयआयडीएस द्वारे शेतकऱ्यांकडून मोबाईल फोनचा वापर करत कृषी विषयक माहिती गोळा करता येईल. शेतकऱ्यांनी ज्याची मागणी केली आहे अशी वैयक्तिक आवश्यकतांवर आधारित माहिती प्राप्त करण्याचा पर्याय आयआयडीएस देईल. शेतकऱ्यांच्या शंकांचे निरसन करताना तज्ञांना शेतकऱ्याचा डाटाबेस पाहणे शक्य राहील. अशा पद्धतीने तज्ञांना शेतकऱ्यांनी उपस्थित केलेल्या समस्या उत्तम पद्धतीने  जाणून घेण्यासाठी आणि जलद गतीने त्याचे निराकरण करण्यासाठी तोडगा सुचवण्यासाठी मदत होणार आहे.सध्या आयआयडीएस मंच ईशान्येकडील राज्ये, आंध्रप्रदेश आणि तेलंगणमध्ये कार्यरत असून आयसीएआर समवेत झालेल्या सामंजस्य करारामुळे संपूर्ण देशभरात त्याचा विस्तार होणार आहे.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पंतप्रधान कार्यालय
आदरणीय डॉ फिलीपोस मार क्रिसोस्टोम मार थोमा वालिया मेट्रोपॉलीटन यांच्या निधनाबद्दल पंतप्रधानांकडून शोक
पंतप्रधान नरेंद्र मोदी यांनी आदरणीय डॉ फिलीपोस मार क्रिसोस्टोम मार थोमा वालिया मेट्रोपॉलीटन यांच्या निधनाबद्दल दुःख व्यक्त केले आहे.
"आदरणीय डॉ फिलीपोस मार क्रिसोस्टोम मार थोमा वालिया मेट्रोपॉलीटन यांच्या निधनाने दुःख झाले. धर्मशास्त्रातले त्यांचे प्रगाढ ज्ञान आणि मानवाचे दुःख दूर करण्यासाठीच्या त्यांच्या प्रयत्नांसाठी ते सदैव स्मरणात राहतील. मालांकारा मार थोमा सिरीयन चर्चच्या सदस्यांचे सांत्वन", असे पंतप्रधानांनी ट्वीटर वर म्हटले आहे.
पंतप्रधान कार्यालय
सुशांत सिंग राजपूत यांच्या निधनाबद्दल पंतप्रधानांकडून शोक व्यक्त
नवी दिल्ली, 14 जून 2020
पंतप्रधान नरेंद्र मोदी यांनी सुशांत सिंग राजपूत यांच्या निधनाबद्दल शोक व्यक्त केला आहे.
पंतप्रधान म्हणाले, “सुशांत सिंग राजपूत ... एक प्रतिभावान तरूण अभिनेत्याला खूप लवकर मृत्युला सामोरे जावे लागले. त्यांनी दूरचित्रवाणीवरील मालिका आणि चित्रपटांमध्ये उत्कृष्ट कामगिरी केली. मनोरंजनाच्या जगात त्यांच्या उदयाने अनेकांना प्रेरणा मिळाली . त्यांच्या कित्येक संस्मरणीय भूमिका कायम लक्षात राहतील. त्यांच्या निधनाने धक्का बसला. त्यांचे कुटुंब आणि चाहत्यांच्या दुःखात सहभागी आहे. ओम शांति”
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
युद्धनौका उत्पादन अधीक्षक परिषद
नवी दिल्ली, 15 नोव्हेंबर 2022
कोलकाता येथील युद्धनौका पर्यवेक्षण चमूने युद्धनौका उत्पादन आणि अधिग्रहण नियंत्रक व्हाइस ऍडमिरल किरण देशमुख यांच्या अध्यक्षतेखाली 15 नोव्हेंबर 22 रोजी युद्धनौका उत्पादन अधीक्षक परिषदेचे आयोजन केले होते. या परिषदेला युद्धनौका उत्पादन आणि अधिग्रहण सहाय्यक नियंत्रक रिअर ऍडमिरल संदीप एस संधू, संरक्षण मंत्रालयाच्या एकात्मिक मुख्यालयाच्या  युद्धनौका डिझाईन विभागाचे आणि जहाज उत्पादन संचालनालयाचे वरिष्ठ अधिकारी, सर्व 7 युद्धनौका/पाणबुडी उत्पादन अधीक्षक आणि युद्धनौका पर्यवेक्षण चमू आणि पाणबुडी देखरेख टीमचे अधिकारी उपस्थित होते.
युद्धनौका उत्पादन अधीक्षक परिषदेने भारतातील संरक्षण जहाजबांधणी प्रक्रिया सुधारण्यासाठी डीपीएसयू आणि जहाज दुरुस्ती करणाऱ्या खाजगी कारखान्यांद्वारे अवलंबण्यात येणाऱ्या कल्पना आणि अत्याधुनिक उत्पादन आणि प्रकल्प व्यवस्थापन तंत्रांची देवाणघेवाण करण्यासाठी एक समान मंच प्रदान केला.
विविध आव्हाने, शिकलेले धडे आणि या समस्यांचे निराकरण करण्यासाठी वापरल्या जाणार्या नाविन्यपूर्ण पद्धतींवरही या परिषदेत विचार विनिमय झाला.
पंतप्रधानांच्या “आत्मनिर्भर भारत” या संकल्पनेच्या धर्तीवर संरक्षण संबंधी जहाजबांधणी क्षेत्रात 100% स्वदेशीकरण साध्य करण्याचे मार्ग आणि साधनांवर चर्चा करण्याची संधी या परिषदेने प्रदान केली. डब्ल्युओटी  च्या 60 व्या वर्धापन दिनी युद्धनौका उत्पादन अधीक्षक परिषद 2022 चा योग जुळून आला.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
पंतप्रधान कार्यालय
आंबेडकर जयंतीनिमित्त पंतप्रधानांकडून जनतेला शुभेच्छा
नवी दिल्ली, 14 एप्रिल 2019
पंतप्रधान नरेंद्र मोदी यांनी आंबेडकर जयंतीनिमित्त जनतेला शुभेच्छा दिल्या आहेत.
संविधानाचे निर्माते आणि सामाजिक न्यायाचे प्रणेते डॉ.बाबासाहेब आंबेडकर यांना त्यांच्या जयंती निमित्त सादर नमन. जय भीम! असे पंतप्रधानांनी म्हटले आहे.
N.Sapre/N.Chitale/D.Rane
(Visitor Counter : 41
मंत्रिमंडळ
औषध उत्पादने नियमन क्षेत्रातील सहकार्याबद्दल भारत आणि युनायटेड किंगडम यांच्यामधील सामंजस्य कराराला केंद्रीय मंत्रीमंडळाची मंजूरी
पंतप्रधान नरेंद्र मोदींच्या अध्यक्षतेखालील केंद्रीय मंत्रीमंडळाने औषध उत्पादन नियमन क्षेत्रातील सहकार्याबद्दल भारतातील केंद्रीय औषधी मानक नियंत्रण संस्था  आणि युनायटेड किंगडम मेडिसिन्स आणि हेल्थकेअर प्रॉडक्टस रेग्युलेटरी एजन्सी  यांच्यामधील सामंजस्य कराराला मंजूरी दिली आहे.
सुफळ सहकार्य आणि केंद्रीय औषधी मानक नियंत्रण संस्था  व युनायटेड किंगडमची युनायटेड किंगडम मेडिसिन्स आणि हेल्थकेअर प्रॉडक्टस रेग्युलेटरी एजन्सी  यांच्या आपापल्या आंतरराष्ट्रीय दर्जानुसारच्या औषध निर्मिती क्षेत्रातील बाबींची आखणी करण्यास या सामंजस्य कराराची मदत होईल.
1. सुरक्षा संबधित माहितीचे आदानप्रदान, ज्या दुसऱ्या पक्षाच्या सुरक्षेच्या दृष्टीने महत्वपूर्ण औषधनिर्माण दक्षता माहितीचाही अंतर्भाव. औषधनिर्माण आणि वैद्यकीय उपकरणे यांच्याशी संबधित सुरक्षा यांच्या माहितीचे आदानप्रदान
2. भारत तसेच युकेकडून आयोजित केलेल्या विज्ञान आणि प्रायोगिक परिषदा, सिम्पोजिया, चर्चासत्रे यांच्यात सहभाग
3. उत्तम प्रयोगशाळा , उत्तम क्लिनिकल सेवा , उत्तम उत्पादन सेवा, उत्तम वितरण सेवा , आणि उत्तम औषधीसंबधी दक्षता सेवा  यासंबधीत माहितीचे आदानप्रदान व सहकार्य
4. परस्पर सहमतीच्या क्षेत्रांत क्षमता निर्माण
5. परस्परांच्या नियामक चौकटी समजून घेउन त्यांची गरज आणि प्रक्रियांना चालनास. दोन्ही पक्षांच्या भविष्यकालीन नियमनाला सहकार्य आणि त्यासाठी दोन्हींचाही पुढाकार.
6. औषधी व वैदयकीय उपकरणे या संबंधीत कायदे व नियमन यांच्या माहितीचे आदानप्रदान
7. विनापरवाना आयात-निर्यातीच्या प्रतिबंधासाठी सहाय्याच्या हेतूने माहितीचे आदान प्रदान
8. आंतरराष्ट्रीय मंचांवर सहकार्य
या कराराने दोन्ही बाजूंचे नियमन अधिक चांगल्या प्रकारे समजून घेण्यास मदत होईल आणि औषधी उत्पादनांचे नियमन आणि आंतरराष्ट्रीय मंचावर सहकार्य वाढण्यासाठी मदत होईल.
M.Chopade/V.Sahajrao/P.Kor
सांस्कृतिक मंत्रालय
पुण्याच्या राष्ट्रीय निसर्गोपचार संस्थेने योगदिनानिमित, प्रादेशिक लोकसंपर्क विभागाच्या सहकार्याने 100 दिवसांची मॅरेथोन योग कार्यशाळा मालिका यशस्वी
पुणे / मुंबई, जून 20, 2021
माहिती आणि प्रसारण ,मंत्रालयाच्या अखत्यारीतील प्रादेशिक लोकसंपर्क ब्युरो  आणि पुण्याच्या राष्ट्रीय निसर्गोपचार संस्थेने संयुक्तपणे आपल्या युट्यूब वाहिनीच्या माध्यमातून ‘सामान्य योगाभ्यास नियम’ अंतर्गत थेट योगाभ्यास सत्रे घेण्यास सुरुवात केली आहे.
100 दिवस चालणारी ही सत्रे 13 मार्च 2021पासून दररोज सकाळी सात ते आठ या वेळेत ऑनलाईन प्रसारित केली जात असून, आंतरराष्ट्रीय योगदिनापर्यंत ही सत्रे सुरु राहणार आहेत. या सत्रांची संकल्पना ‘कल्याणासाठी योग’ अशी आहे.
राष्ट्रीय निसर्गोपचार संस्थेच्या संचालक प्रा. के सत्यालक्ष्मी यांनी या सत्रांविषयी माहिती देतांना सांगितले की, सध्या कोविड महामारीच्या संकटकाळात ही संकल्पना अत्यंत चपखल आहे . “सध्या लोकांना आलेला तणाव, अस्वस्थता आणि निराशेचे वातावरण दूर करण्यासाठी ही सत्रे अत्यंत प्रभावी स्वयं व्यवस्थापन शिकवणारी ठरली, कोविडच्या या आव्हानात्मक काळात लोकांचे कल्याण साधण्यासाठी या सत्रांचा मोठा लाभ झाला.या उपक्रमाचे उद्दिष्ट लोकांना योगाभ्यासाविषयक सर्वसामान्य नियमांची ओळख करुन देणे हेही होते.” असेही त्या म्हणाल्या.
ही ऑनलाईन सत्रे आयुष मंत्रालयाने तयार केलेल्या सामान्य योगाभ्यास कार्यक्रमानुसार तयार करण्यात आली आहे. ‘सामान्य योगाभ्यास’ म्हणजे 45 मिनिटांच्या एका सत्रात सर्वसामान्यांना करता येणारी दैनंदिन आसने आणि प्राणायामाचा निश्चित कार्यक्रम आहे.
ही लाईव्ह योगसत्रे व्हिडीओ कॉन्फरन्सिंगच्या माध्यमातून, मराठी, हिंदी आणि इंग्रजी या भाषांमधून घेतली गेली आणि प्रादेशिक लोकसंपर्क ब्युरो च्या  तसेच एनआयएन पुणे यांच्या सोशल मिडीया पेजेसवरुन ती थेट दाखवण्यात आली. ही सर्व सत्रे खालील लिंकवर उपलब्ध आहेत.
https://www.youtube.com/c/MAHAROB/videos
आरओबी तसेच राष्ट्रीय चित्रपट संग्रहालयाचे संचालक प्रकाश मगदूम यांनी याविषयी माहिती देतांना सांगितले. “कोविड महामारीमुळे घालण्यात आलेली बंधने लक्षात घेता, हा उपक्रम आयोजित करण्यामागचा उद्देश, लोकांना ऑनलाईन स्वरूपात योगाभ्यास प्रशिक्षण उपलब्ध करून देणे हा होता. यंदा आंतरराष्ट्रीय योगदिनानिमित्त केंद्र सरकारची संकल्पना, “योगासह रहा, घरीच रहा’ अशी असून हा उपक्रम त्या संकल्पनेशी सुसंगतचा ठरला, असेही त्यांनी सांगितले.
महामारीमुळे योगाभ्यासाकडे लोकांचा वाढता कल
सातवा जागतिक योगदिन अशा काळात आला आहे, ज्यावेळी, संपूर्ण जग कोविड-19 महामारीचा सामना करत आहे. विषाणू संक्रमण रोखण्यासाठी सार्वजनिक कार्यक्रम आणि संमेलनांवर निर्बंध आहेत, त्यामुळेच, यंदाचा आंतरराष्ट्रीय योगदिनाचा मुख्य कार्यक्रम, दूरचित्रवाणीवरुन दाखवला जाणार आहे. 21 जूनला सकाळी साडेसहा वाजता हा कार्यक्रम सुरु होईल. यावेळी पंतप्रधान जनतेशी संवादही साधतील.
गेल्या सात वर्षात आंतरराष्ट्रीय योगदिन अधिकाधिक लोकप्रिय झाला असून, जगभरातील नवनव्या प्रदेशातील अनेक लोक योगाकडे आकर्षित होत असल्याने, त्याचा भौगोलिक विस्तारही वाढला आहे.
https://yoga.ayush.gov.in/public/assets/front/pdf/CYPEnglishBooklet.pdf
सुक्ष्म, लघु आणि मध्यम उदयोग मंत्रालय
कुंभार समुदायाला सक्षम करणे हे सर्वसमावेशक विकासाच्या दृष्टीने महत्वाचे पाऊल: अमित शाह
नवी दिल्ली, 24 जुलै 2020
समाजात उपेक्षित राहिलेल्या कुंभार समुदायाला सक्षम करत त्यांना आत्मनिर्भर अभियानाचा भाग बनवून घेण्याच्या दृष्टीने, केंद्रीय गृहमंत्री अमित शाह यांनी आज 100 प्रशिक्षित कुंभारांना इलेक्ट्रिकची चाके प्रदान केली. खादी ग्रामोद्योग आयोगाच्या कुंभार सशक्तीकरण योजनेअंतर्गत, या कुंभारांना प्रशिक्षण देण्यात आले आहे. नवी दिल्लीतून व्हिडीओ कॉन्फरन्सच्या माध्यमातून, शाह यांचा मतदारसंघ गांधीनगर मधील बलवा गावातील 100 कुंभारांना ही चाके देण्यात आली.
कुंभार सशक्तीकरण योजनेमुळे उपेक्षित असलेल्या कुंभार समुदायाच्या लोकांना आर्थिकदृष्ट्या सक्षम होण्यास मदत होईल, त्याचवेळी कुंभार कले सारख्या पारंपरिक भारतीय कलेचे जतन देखील केले जाईल.
कुंभारांना आपली उत्पादने विकता यावीत यासाठी आवश्यक ती सर्व व्यवस्था, रेल्वे वाहतूक सुविधा उपलब्ध करून दिली जाईल, असे आश्वासन शाह यांनी दिले. अशा योजनांच्या माध्यमातून समाजातील दुर्बल घटकांना शाश्वत रोजगाराच्या संधी उपलब्ध करून देण्याच्या खादी-ग्रामोद्योग आयोगाच्या योजनांचे त्यांनी कौतुक केले.
खादी व ग्रामोद्योग आयोगाचे अध्यक्ष विनय कुमार सक्सेना यांनी सांगितले की आतापर्यंत अशी 17,000 इलेक्ट्रिक चाके देशभरातील कुंभारांना देण्यात आली असून त्याचा सुमारे 70000 लोकांना लाभ मिळाला आहे.
सध्या देशात दररोज 2 कोटी कुल्हड बनविले जातात. कुंभार अत्यंत नियोजनबध्ह पद्धतीने हे कुल्हड 400 रेल्वे स्थानकांवर विकतात, असेही सक्सेना यांनी सांगितले.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
पंतप्रधान कार्यालय
पंतप्रधान आणि ब्राझीलचे अध्यक्ष यांच्यात दूरध्वनी संवाद
नवी दिल्ली, 4 एप्रिल 2020
पंतप्रधान नरेंद्र मोदी यांनी आज ब्राझीलचे अध्यक्ष जैर मेसिया बोलसोनारो यांच्याशी दूरध्वनीवरून संवाद साधला. उभय नेत्यांनी कोविड-19 महामारीच्या उद्रेकाच्या पार्श्वभूमीवर जागतिक स्थितीबाबत चर्चा केली.
कोविड -19 मुळे ब्राझीलमध्ये झालेल्या जीवितहानीबद्दल पंतप्रधानांनी दुःख व्यक्त केले. ते म्हणाले की, या काळात प्रत्येक भारतीयांच्या प्रार्थना ब्राझीलच्या जनतेबरोबर होत्या.
कोविड --19 मुळे उद्भवलेल्या संकटाची तीव्रता कमी करण्यासाठी भारत आणि ब्राझील यांच्यात द्विपक्षीय तसेच बहुपक्षीय संस्थात्मक चौकटीतील दृढ सहकार्याच्या महत्वावर दोन्ही नेत्यांनी भर दिला. कोविड पश्चात जगासाठी जागतिकीकरणाची नवीन मानव-केंद्रित संकल्पना आखण्याच्या गरजेबाबत त्यांनी सहमती दर्शविली.
या कठीण काळात सर्वतोपरी सहकार्य करण्याचे आश्वासन पंतप्रधानांनी ब्राझीलच्या अध्यक्षांना दिले. कोविड -19 स्थिती आणि त्यातून उदभवणाऱ्या आव्हानां संदर्भात दोन्ही देशांचे अधिकारी नियमित संपर्कात राहतील.याबाबत त्यांनी सहमती दर्शविली.
यावर्षी भारताच्या 70 व्या प्रजासत्ताक दिन सोहळ्यामध्ये प्रमुख पाहुणे म्हणून ब्राझीलचे अध्यक्ष सहभागी झाल्याची कृतज्ञतापूर्वक आठवण करून देत पंतप्रधानांनी भारत-ब्राझील मैत्रीतील वाढत्या संबंधाबाबत आनंद व्यक्त केला. गेल्या वर्षी ब्रिक्सचे नेतृत्त्व केल्याबद्दलही त्यांनी ब्राझीलचे आभार मानले.
B.Gokhale/S.Kane/P.Kor
(
संरक्षण मंत्रालय
अतिविशिष्ट सेवा पदक , विशिष्ट सेवा पदक प्राप्त व्हाइस ॲडमिरल किरण देशमुख यांनी युद्धनौका उत्पादन आणि संपादन नियंत्रक पदाचा कार्यभार स्वीकारला
नवी दिल्ली, 31 मे 2021
अतिविशिष्ट सेवा पदक , विशिष्ट सेवा पदक प्राप्त व्हाइस ॲडमिरल किरण देशमुख यांनी 31 मे, 21 रोजी युद्धनौका उत्पादन आणि संपादन नियंत्रक पदाचा कार्यभार स्वीकारला.मुंबईतील व्ही.जे.टी.आय. महाविद्यालयाचे माजी विद्यार्थी असलेले व्हाइस ॲडमिरल किरण देशमुख यांची 31 मार्च 86 रोजी भारतीय नौदलात अभियंता अधिकारी म्हणून नियुक्ती करण्यात आली. त्यांनी अभियांत्रिकीमध्ये पदव्युत्तर पदवी संपादन केली आहे आणि वेलिंग्टनमधील डिफेन्स सर्व्हिसेस स्टाफ महाविद्यालयाचे ते पदव्युत्तर पदवीधर आहेत.
किरण देशमुख यांची नौदल मुख्यालयातील कर्मचारी, कार्मिक आणि सामग्री शाखेत, चाचणी संस्था, एमओ, नौदल गोदी आणि पूर्व नौदल कमांड मुख्यालयात विविध महत्त्वपूर्ण पदांवर नियुक्ती करण्यात आली होती. देशमुख यांनी विविध क्षमतेमध्ये राजपूत क्लास, दिल्ली क्लास आणि ताबर क्लास यांसारख्या जहाजांवर काम केले आहे.अॅडमिरल देशमुख यांना त्यांच्या विशिष्ट सेवेसाठी अतिविशिष्ट सेवा पदक आणि विशिष्ट सेवा पदक प्राप्त झाले आहे.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 115.79 कोटी मात्रांचा टप्पा केला पार
गेल्या 24 तासात लसींच्या 51.59 लाख मात्रा देण्यात आल्या
रुग्ण बरे होण्याचा दर सध्या 98.29%
गेल्या 24 तासात 10,302 नव्या कोरोना रुग्णांची नोंद
उपचाराधीन रुग्णांची संख्या 1,24,868
साप्ताहिक पॉझिटिव्हिटी दर  गेले 57 दिवस 2% पेक्षा कमी
गेल्या 24 तासात कोविड-19 प्रतिबंधक लसींच्या 51,59,931 मात्रा देण्यात आल्या असून भारताने एकूण 115.79 कोटी  मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार 1,19,13,371 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,82,038
|
|
2nd Dose
|
|
93,89,728
|
|
FLWs
|
|
1st Dose
|
|
1,83,75,620
|
|
2nd Dose
|
|
1,62,86,345
|
|
Age Group 18-44 years
|
|
1st Dose
|
|
44,03,91,026
|
|
2nd Dose
|
|
18,67,51,559
|
|
Age Group 45-59 years
|
|
1st Dose
|
|
18,01,84,542
|
|
2nd Dose
|
|
10,97,56,295
|
|
Over 60 years
|
|
1st Dose
|
|
11,28,73,841
|
|
2nd Dose
|
|
7,35,78,280
|
|
Total
|
|
1,15,79,69,274
गेल्या 24 तासात 11,787 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,39,09,708. झाली आहे.
परिणामी, भारतात रुग्ण बरे होण्याचा दर 98.29% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 146 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 10,302 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 1,24,868 आहे, देशातील आतापर्यंतच्या एकूण बाधित रुग्णसंख्येच्या ती 0.36% आहे. मार्च 2020 पासूनचे हे सर्वात कमी प्रमाण आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 10,72,863 चाचण्या करण्यात आल्या. भारताने आतापर्यंत एकूण 63.05  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.93% असून गेल्या 57 दवसांपासून हा दर 2% पेक्षा कमी राहिला आहे. दैनंदिन पॉझिटिव्हिटी दर 0.96% असून गेले 47 दिवस हा दर 2% पेक्षा कमी आहे आणि गेले सलग 82 दिवस हा दर 3% पेक्षा कमी आहे.